መልካሙ፡- እውነቱን ለመናገር እኔ የተማርኩት ጋዜጠኝነት ነው። በአዲስ አበባ ዩኒቨርስቲ “Press Journalism” የሕትመት ሚዲያውን ነበር በዲፕሎማ ያጠናሁት። ቀጥዬ ደግሞ ለሬዲዮ ጋዜጠኝነት የመጀመሪያ ዲግሪዬን አግኝቻለሁ። ለተወሰነ ጊዜ ጋዜጠኝነቱን ሞክሬ ስላልቻልኩት ትቼዋለሁ። ስለዚህ የተማርኩት ጋዜጠኝነት ነው፤ ነገር ግን ታሪክን የማወቅ ከፍተኛ ጉጉቱ ስለነበረኝ በራሴ ጥረት ነው ያነበብኩት። በእኛ ጊዜ ደግሞ የተመደብክበትን ትምህርት ነው የምታጠናው። ሲጀመር ጥሩ ጋዜጠኛ ይወጣኛል ብዬ አስቤ ነበር። ግን አልሆነም። በተቻለኝ ሁሉ ግን ስለኢትዮጵያ ታሪክ ለማንበብ፣ ለማጥናትና ለመመርመር እሞክራለሁ።
